作者:皮日休
標題:太湖詩：銷夏灣
內容:太湖有曲處，其門為兩崖。當中數十頃，別如一天池。號為銷夏灣，此名無所私。赤日莫斜照，清風多遙吹。沙嶼掃粉墨，松竹調塤篪。山果紅靺鞨，水苔青wK髵。木陰厚若瓦，巖磴滑如飴。我來此遊息，夏景方赫曦。一坐磐石上，肅肅寒生肌。小艖或可泛，短策或可支。行驚翠羽起，坐見白蓮披。斂袖弄輕浪，解巾敵涼颸。但有水雲見，更餘沙禽知。京洛往來客，暍死緣賓士。此中便可老，焉用名利為。